Diari Oficial de la Generalitat Valenciana


Sumari del DOGV 4144, del 10-12-2001 (2001/11751)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació puntual número 2 de les normes subsidiàries de planejament de Terrateig.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11768


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 4 d'octubre de 2001, de la Comissió Territorial d'Urbanisme de València, relatiu a la modificació puntual número 2 de les normes subsidiàries de planejament de Terrateig. [2001/F11484]
  
Vist l'expedient tramés per l'Ajuntament de Terrateig referit a la modificació puntual número 2 de les normes subsidiàries de planejament, a l'efecte de la seua aprovació definitiva, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant la Resolució de l'Alcaldia de 29 de març de 2001. Una vegada transcorregut el corresponent període d'exposició publica (notificat per anunci en el Diari Oficial de la Generalitat Valenciana de 25 d'abril de 2001 i en el periòdic Diario de Valencia de 19 d'abril de 2001), el va aprovar provisionalment el Ple de la corporació local el 26 de juny de 2001.
  
Segon. El projecte consta de memòria i plànols.
  
Tercer. La present modificació consisteix en la modificació de l'ordenació detallada del sòl urbanitzable Àrea oest, concretada en el reajustament dels límits d'aquest sòl en el seu límit amb el sòl no urbanitzable, suprimint un vial per a vianants perifèric al nord, reduint el vial límit al nord-oest i convertint-lo en vial per a vianants, reajustament del vial límit al sud-est i creació d'un altre vial per a vianants intermedi al nord.
  
Quart. Durant la tramitació de l'expedient no s'han sol·licitat informes.
  
Cinqué. Terrateig té normes subsidiàries homologades a la Llei Reguladora de l'Activitat Urbanística amb aprovació definitiva per la Comissió Territorial d'Urbanisme el 27 de juliol de 1999.
  
Sisé. La Comissió Informativa de la Comissió Territorial d'Urbanisme de València, en sessió del 28 de setembre de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 56/1994, de 15 de novembre, de la Llei Reguladora de l'Activitat Urbanística.
  
Segon. La documentació s'estima suficient, a l'efecte del compliment del que preceptuen articles els 27 i 28 de la Llei Reguladora de l'Activitat Urbanística.
  
Tercer. Les consideracions que cal realitzar sobre la modificació pretesa són les següents:
  
- La modificació implica una disminució en la superfície del sector, una disminució de la superfície total de dotacions i també d'aprofitaments, encara que com s'observa en el quadre adjunt la proporcionalitat entre dotacions i superfície del sector ?ISD- ha augmentat.
  
- Segons l'article 17 de l'annex del Reglament de Planejament, s'haurà de complir que la relació entre l'Índex de Sòl Dotacional (ISD) i l'Índex d'Edificabilitat Bruta (IEB) siga major en la nova ordenació respecte a l'antiga, aspecte aquest que es verifica en el quadre següent.
  
- La disminució de la superfície de la xarxa viària estructural o primària prové de la supressió d'aquesta qualificació dels vials transversals a l'avinguda de Gregorio Ordóñez, i queda aquesta com a únic vial amb caràcter estructural dins del sector.
  
 Vigent Proposada Diferència
  
Sup. sector 5.875 m² 4.564,35 m² - 1.310,65 m²
  
Sup. xarxa viària primària 1.745 m² 1.010,02 m² - 734,98 m²
  
Sup. dotacions 1.130 m² 1.229,89 m² + 99,89 m²
  
Sup. parcel·les edif. 3.000 m² 2.324,44 m² - 675,56 m²
  
Aprov. mitjà (Edificabilitat ?IEB-) 0,55 m²t/m²s 0,55 m²t/m²s
  
Edificabilitat total 3.231,25 m²t 2.510,39 m²t - 720,86 m²t
  
ISD (Dot/Sup. Sector) 0,4893 0,4907 + 0,0014
  
ISD/IEB 0,8896 0,8922 + 0,0025
  
A la vista del quadre anterior es consideren complits els aspectes referits.
  
Per tant, el contingut d'aquesta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.A) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 4 d'octubre de 2001, acorda:
  
Aprovar definitivament la modificació número 2 de les normes subsidiàries de planejament de Terrateig.
  
Contra el present acord, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la seua publicació.
  
Tot això, sense perjudici que es puga interposar qualsevol altre recurs que es considere oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.